text: Børnenes hovedstad vinder designpris
  08 april 2016 kl. 06.27
  Billunds vision om børnenes hovedstad blev prisbelønnet.  
  Billund vandt torsdag aften en pris ved Danish Design Award i København.
  Prisen er for et visionært byprojekt, som sætter børn i centrum. Billund har en vision om at blive børnenes hovedstad, og det prisvindende projekt, Billund Byvision hedder det, vandt i kategorien visionary Concepts.
  Projektet udtrykker  Billunds ønsker om at sætte nye standarder for byudvikling med børn og deres forældre i fokus.
  Projektet er udviklet i samarbejde mellem Realdania, Kirkby og Billund Kommune og er designet af Bjarke Ingels Group.
  Borgmester Ib kristensen udtrykker stor glæde til TV SYD:
  - Det er fantastisk, at vi er tre parter, som sammen har løftet dette op i et niveau, så det kan vinde en pris. Dette er en visionen for, hvordan Billund skal udvikle sig i årene fremover. Det bliver vores opgave at være tro mod denne vision, siger Ib Kristensen.
  